Coba jelasin Episode Prompto dari Final Fantasy XV dalam bahasa melayu dong

Kandungan muat turun Episode Prompto (Episod Prompto) tertumpu kepada Prompto, sebagai mana Episode Gladiolus, yang juga berjalan selari dengan jalan cerita utama. Semasa kumpulan Noctis sedang dalam perjalanan ke Gralea menaiki kereta api, Ardyn muncul dan memperdayakan Noctis sehingga dia secara tidak sengaja menghumban Prompto keluar dari kereta api. Seakan diabaikan oleh rakan-rakannya sendiri, Prompto menghabiskan beberapa hari merayau-rayau di sepanjang tanah tandus yang beku. Dia hampir mati kesejukan sehinggalah dia dikutip oleh seorang anggota peronda magitek, yang membawanya ke Prasarana Pengeluaran Magitek Pertama. Semasa dia sedar, muncul semula dan mendedahkan bahawa Prompto dirancang untuk dijadikan sebagai jasad bagi askar magitek sebelum dia melarikan diri. menggalakkan Prompto untuk berdepan dengan kedua penyelidik magitek empayar, Verstael Besithia, untuk mengetahui dengan lebih lanjut. Sedang Prompto cuba memboloskan diri memasuki prasarana, dia mengorek lebih banyak maklumat mengenai eksperimen Verstael dengan magitek. Asalnya berniat untuk mencipta satu bala tentera empayar yang tidak terhalang dengan menyuntik pati Syaitan ke setiap askar, kegagalannya yang berulang kali membawanya kepada eksperimen terhadap bayi yang masih kecil dan seterusnya klon dirinya sendiri. Prompto terkejut apabila mendapati bahawa dia sendiri merupakan klon bagi Verstael. Pendedahal Verstael terhadap pati Syaitan telah menjadikannya gila dan dia merancang untuk hidup kekal abadi dengan menyuntik tenaga Syaitan ke dalam badannya sendiri. Prompto membunuhnya dan meninggalkan prasarana, dengan bantuan Aranea Highwind.

Setelah berkhemah, Prompto bergelut dengan hakikat bahawa dia merupakan seorang manusia klon yang dicipta untuk menjadi senjata. Dia mengaku kepada Aranea akan ketakutannya bahawa dia mungkin akan disingkirkan oleh Noctis jika Noctis mengetahui rahsianya dan merancang untuk melarikan diri. Aranea memarahinya kerana terlalu memikirkan apa yang orang lain akan katakan, memandangkan Aranea diamanahkan oleh Noctis untuk mencarinya. Dia mendedahkan bahawa Verstael mencipta satu model senjata magitek baharu yang dipanggil Immortalis yang mahu dimusnahkan olehnya, tetapi menolak pertolongan Prompto selagi dia mempersoalkan dirinya. Prompto didatangi roh Lunafreya yang mengingatkannya akan ikatan silaturrahim yang dikongsinya bersama sahabat-sahabatnya, dan Prompto mengambil keputusan untuk menyertai mereka semula.

Berganding denganAranea, Prompto menceroboh masuk ke prasarana penyelidikan sekunder yang terletak di bawah tanah. Mereka mendapati bahawa Verstael telah menemui cara untuk mengikat rohnya ke jasad yang lain, membolehkannya hidup di dalam Immortalis. Verstael berniat untuk membunuh setiap Astral yang tinggal dan menggulingkan Empayar supaya dia dapat menguasai Eos. Prompto dan Aranea memusnahkan setiap satu prototaip magitek yang tinggal, tetapi tidak berupaya mengesan lokasi Immortalis. Satu pengumuman daripada kerangka utama sistem membawa kepada Immortalis diaktifkan, dan Prompto serta Aranea bergegas balik ke permukaan. Di situ mereka menyaksikan kemunpulan Immortalis, dalam bentuk cacing mekanikal gergasi yang disuntik dengan magitek. Immortalis meluru ke arah Gralea tatkala Prompto aan Aranea cuba memusnahkannya dengan menggunakan mesingan yang dipasang pada sebuah kereta salji. Dengan memusnahkan Immortalis, mereka berjaya membunuh Verstael. Prompto dan Aranea berpisah, dengan Prompto menuju ke Gralea manakala Aranea pulang ke Tenebrae untuk membantu pelarian di sana. Mereka disaksikan oleh Ardyn, yang menyanyi seorang diri dan tersenyum.